Офис на НАП Ловеч

Сградата, в която се намира салона за обслужване на клиенти на НАП в гр. Ловеч е разположена в централната част на града на адрес: гр. Ловеч, ул. „Търговска“ №24, Дом „Преслав“, пощенски код 5500, тел. за връзка: 068/685145 и 068 685152.

Близо стоящи сгради:

* на север – сграда на „Български пощи“ АД гр. Ловеч;
* на изток – ул. „Осъмска“ и река Осъм;
* на запад – ул. „Търговска“, сградата на Областен управител, област Ловеч и Сити център;
* на юг – Община Ловеч

Най-близката спирка на обществени транспорт, в близост до сградата на НАП, е на бул. „България“, спирка „Районен съд“ /т. нар. Троянска спирка/ по линията кв. „Продимчец“ – кв. „Дръстене“. Отстоянието от спирката до сградата е около 100 м, като се преминава отляво на спирката, по пешеходна пътека тип „Зебра“, след което по права линия през централния площад се стига до сградата. Препятствия при преминаване на площада няма. В близост до сградата от северната страна се намира охраняван обществен паркинг с места за хора с увреждания.

Към главния вход на сградата до нивото на партера има изградена наклонена естакада за достъпна архитектурна среда. В ляво на входа дежури целодневно служител на Областната управа, който упътва клиентите към институциите, помещаващи се в сградата.

След 10 крачки направо от входа се изкачват 13 броя стъпала, междинна площадка, завой вляво и след 8 стъпала се стига до първия етаж. Продължава се десетина крачки направо, като леко вляво се намира салонът за обслужване. От лявата страна на вратата на салона, която се отваря навън, е разположена системата за електронно управление на опашки. Над вратата се намира информационно табло.

При невъзможност за достигане до офисът на НАП, лицето с увреждане, може да бъде обслужено на партерния етаж в обособено за целта гише. Поискайте съдействие от охраната или позвънете на телефон 068/685145 или 068/685152. Тази възможност е публично обявена чрез съобщение на три места на входа и партера на сградата.